Efter rekordsæsonen sidste år med flere end 600.000 besøgende tøver direktør Søren Kragelund ikke med at investere 15 mio. kr. i en by forlystelse. - Fire ud af fem af vores kunder er gengangere, og de må gerne få noget nyt at se hvert år. Folk skal føle at produktet bliver bedre og bedre, så de får noget for entreen. For at få plads til det nye trækplaster har Fårup Sommerland måtte inddrage et hjørne af en sø og flytte en station af Fårups egen jernbane. - Vi får en 15 meter høj vandrutchebane, hvor en hel familie kan sidde sammen i noget der ligner en lille redningsflåde fra et skib. Turen ned er ca. 150 meter lang med bølgegang og vandplaskeri, siger Søren Kragelund. Foreløbigt går byggeriet efter planen og er klar til sommerens gæster.

Referat:
Håndværkerne er i fuld gang med at skrue, samle og bygge et nyt afsnit til Fårup sommerlands vandland.